มีความอยากกินแกงหอยขมขั้นรุนแรง จึงเสิร์ชหาร้านในเมืองเชียงใหม่และมาจบที่นี่ เป็นครั้งแรกที่ลองมาทาน บรรยากาศดี มีซุ้มริมน้ำให้นั่งทานด้วย โซน indoor ก็มี แต่ถ้ามาตอนเย็นแนะนำนั่งโซน out door ดีกว่า ว่ากันด้วยเรื่องอาหาร แกงหอยอร่อยมาก ให้เนื้อมาเยอะ รสชาดน้ำแกงเข้มข้นมาก อร่อยสมคำร่ำลือจริงๆ หมึกผัดไข่เค็มหน้าตาธรรมดามาก แต่รสชาดดีมาก ประมาทไม่ได้เลย อีกจานคือเห็ดหอมทอดซีอิ้ว อันนี้หน้าตาดูมืดๆ แซ็งๆ แต่อร่อยมากเหมือนกัน ราคาอาหารไม่แรง เหมาะจะมาทานกับครอบครัวและเพื่อน ถ้ารุ่นใหญ่น่าจะชอบมาก เพราะมีดนตรีสดให้ฟังด้วยค่ะ